海嘯警告

海嘯警告係猛烈地震預計會產生或已產生海嘯，導致香港受顯著海嘯影響，並會喺3個鐘內抵達香港嗰陣，由香港天文台發出嘅警告信號。

2004年12月南亞海嘯發生後，香港天文台喺2005年9月設立海嘯警告，係天文台最新設立嘅正式警告。呢項警告設立到依家仲未真正發出過，只係誤發過一次。

誤發海嘯警告
海嘯警告由制定到依家，從未實際出過。但喺2007年4月3號中午天文台就因人手出錯，而喺「每小時溫度及濕度報告」錯誤寫咗「海嘯警告現正生效」，之後喺下晝12點20分更正有關資料，並喺下晝2點40分透過傳播媒介作出道歉聲明。

連出去
海嘯警告 - 香港天文台 
海嘯報告及警告 - 香港天文台 
香港天文台－海嘯警告狀況 
香港天文台－海嘯報告 

香港天文台